Ruw

Llysieuyn blodeuol yw ruw neu rhuw. Enwau eraill: Ruw'r gerddi, Gorddawn, Gorddon, Llysyr echryshaint, Rhutain, Torwenwyn.  Mae'n perthyn i'r teulu Rutaceae. Yr enw gwyddonol (Lladin) yw Ruta graveolens a'r enw Saesneg yw Rue. Daw'r enw Cymraeg o'r Hen Ffrangeg a'r Saesneg.

Mae'n frodorol i ardal y Balcanau, ond mae bellach yn cael ei dyfu ledled y byd mewn gerddi. Defnyddir yn aml fel planhigyn addurniadol oherwydd ei ddail glasaidd, ac  oherwydd ei oddefiad i amodau pridd poeth a sych. Mae hefyd yn cael ei drin fel llysieuyn rhinweddol ac weithiau mewn coginio fel Perlysieuyn, ac i raddau llai fel ymlid pryfed ac arogldarth.

Gweler hefyd
 Ruw'r geifr - planhigyn o deulu gwahanol

Categori:Llysiau rhinweddol
Categori:Perlysiau
Categori:Rutaceae